മഞ്ചേശ്വരം ജുവലറി കവര്ച: ഉള്ളാള് എസ് ഐയെയും സംഘത്തേയും അക്രമിച്ച മുഖ്യപ്രതികള് വലക്ക് പുറത്ത് തന്നെ സൂപ്പി വാണിമേല്മംഗളൂരു: www.kasargodvartha.com 01.08.2021 മഞ്ചേശ്വരം ഹൊസങ്കടിയിലെ രാജധാനി ജുവലറിയില് കവര്ച നടത്തിയ സംഘത്തിലെ പ്രധാന പ്രതികള് വലക്ക് പുറത്തു തന്നെ. മംഗളൂറു ഫറങ്കിപേട്ടയിലെ മുഹമ്മദ് ഗൗസ്, സൂറത്കലിലെ ഇംറാന് എന്നിവരാണ് മുഖ്യ പ്രതികളെന്ന് സിറ്റി പൊലീസ് കമീഷണര് എന് ശശികുമാര് പറഞ്ഞു.ഉള്ളാള് പൊലീസ് സബ് ഇന്സ്പെക്ടര് ടി ആര് പ്രദീപിനേയും മൂന്ന് പൊലീസുകാരേയും വധിക്കാന് ശ്രമിച്ചുവെന്ന കേസും കവര്ച സംഘത്തിനെതിരെ ചുമത്തിയിട്ടുണ്ട്. ഉള്ളാള് പൊലീസ് നടത്തിയ സാഹസിക നീക്കങ്ങളിലൂടെ പിടികൂടിയ 7.5കിലോഗ്രാം വെള്ളി ആഭരണങ്ങളും 1.90 ലക്ഷം രൂപയുള്പെടെയുള്ള തൊണ്ടിമുതലുകളും മഞ്ചേശ്വരം പൊലീസിന് കൈമാറിയിരുന്നു. കവര്ച നടത്തി കേരള അതിര്ത്തി കടന്നുവന്ന അക്രമികള് സഞ്ചരിച്ച കാര് തലപ്പാടിക്കടുത്തെ കെ സി റോഡ് ജങ്ഷനില് പൊലീസ് തടഞ്ഞിരുന്നു. മാരകായുധങ്ങള് ഉപയോഗിച്ച് പൊലീസിനെ അക്രമിച്ച സംഘം കാര് ഉപേക്ഷിച്ച് മറ്റൊരു കാറില് രക്ഷപ്പെടുകയായിരുന്നുവെന്ന് പൊലീസ് പറഞ്ഞു. കാറില് നടത്തിയ പരിശോധനയിലാണ് വെള്ളിയും പണവും, 30 രത്നകല്ലുകള്, വിലകൂടിയ വാചുകള്, ഡിവിആര്, കത്രിക, മുളകുപൊടി, സ്പ്രേ പെയിന്റ്, ഇലക്ട്രോണിക് തൂക്കം യന്ത്രം, ചെറിയ ഗ്യാസ് സിലിന്ഡര്, ഇരുമ്ബ് മുറിക്കുന്ന ഉപകരണം, നമ്ബര് പ്ലേറ്റ്, ഇരുമ്ബ് വടി തുടങ്ങിയവ പിടിച്ചെടുത്തത്. എസ് ഐ പരിക്കുകളോടെ ചികിത്സയിലാണ്. തിങ്കളാഴ്ച പുലര്ചെ മൂന്നരയോടെയാണ് സംഘം സഞ്ചരിച്ച ഇന്നോവ കാര് വാഹന പരിശോധന നടത്തുകയായിരുന്ന പൊലീസിന് മുന്നില് പെട്ടത്. ഞായറാഴ്ച സൂറത്കലില് നിന്ന് വാടകക്കെടുത്തതാണ് കാര്. ചിക്കമംഗളൂറില് സിദ്ധനെ കാണാന് പോവാനാണെന്നാണ് കാര് ഉടമയോട് പറഞ്ഞിരുന്നത്. എന്നാല് സഞ്ചരിച്ചത് കേരളത്തിലേക്കാണെന്ന് കാറില് സജ്ജീകരിച്ച ആപിലൂടെ ഉടമയ്ക്ക് മനസിലായിരുന്നു.നമ്ബര് പ്ലേറ്റ് മാറ്റുന്ന കാര്യം കാറിലിരുന്ന് സംസാരിച്ചതും കേള്ക്കാനിടയായി. മംഗളൂറു പൊലീസിന് യഥാസമയം വിവരം കൈമാറാന് കാലാവസ്ഥ പ്രതികൂലമായതിനാല് കഴിഞ്ഞിരുന്നില്ല. ഉള്ളാള് പൊലീസിന് വിവരം ലഭിക്കുമ്ബോഴേക്കും കവര്ച കഴിഞ്ഞ് സംഘം കര്ണാടകയിലേക്ക് കുതിച്ചിരുന്നു. കാറില് ഉടമ ഒരുക്കിയ കെണിയും അതിര്ത്തിയില് പൊലീസ് കാത്തുനില്ക്കുന്നതും അറിയാതെ കെ സി റോഡില് പെട്ടു.അതേസമയം കവര്ചാ സംഘത്തില് ഉള്പെട്ട തൃശൂര് കൊടുങ്ങല്ലൂര് കോതപറമ്ബയിലെ സത്യേഷ് എന്ന കിരണിനെ 35 കാസര്കോട് ജില്ലാ പൊലീസ് മേധാവി പി ബി രാജീവ് നിയോഗിച്ച പ്രത്യേക അന്വേഷണ സംഘം അറസ്റ്റ് ചെയ്തതായി ഔദ്യോഗിക വാര്ത്താ കുറിപ്പില് അറിയിച്ചു. മംഗളൂറു സിറ്റി പൊലീസ് കമീഷണര് നിയോഗിച്ച അസി. കമീഷണര് രഞ്ജിത് കുമാര് ഭണ്ഡാരുവിന്റെ മേല്നോട്ടത്തിലുള്ള രണ്ടു പ്രത്യേക സംഘങ്ങള് കേസ് അന്വേഷണം തുടരുകയാണ്. ഏഴു പേരാണ് കവര്ചയും അക്രമവും നടത്തിയ സംഘത്തില് ഉണ്ടായിരുന്നത്.